title: "Kubikmeeter"
text: "En Kubikmeeter es dat Maat fan di R\u00fcm (Dat Woluumen) iin \u00f6n en K\u00f6rper.\n\nEn Lif, wat 1m l\u00fcng, 1m breer en 1m hoog es, heer en R\u00fcm fan 1 Kubikmeter (\"1m3\" of uk \"cbm\").\nLik sa gur kur di uk 50cm l\u00fcng,2m breer en 1m hoog wiis.\n\nEn Kubikmeeter es da di R\u00fcm, wat em heer, wan bi't Multiplitsiarin wat Leengdi, Breerhai en Hoogdi 1.000.000 cm3 \u00fctkum.\n\nEm ken diar jit sii: En Areaal fan 1m2 fo 1m3 R\u00fcm, wan diar uk jit 1m hoog Wuchen \u00f6n fast kum.\n\nGibr\u00fck fuar \u00fc\u0111er R\u00fcmen\n\nKubik-Tsentimeeter \nWan di K\u00f6rper bluat 1cm x 1cm x 1cm gurt es, da heer hi en R\u00fcm fan 1 Kubik-Tsentimeeter (cm3)\n\n1.000.000 cm3 = 1 m3)\n\nLiter \nFuaral fuar Wiitighairen, man uk bi H\u00fc\u00fcf-Kolbenmotooren uur di Liter fuar di R\u00fcm nomen.\n\n1 Liter = 1.000cm3\n\nBisp\u00f6l Snapsglees \nBi san Glees skel di Drinker 2 Tsentiliter (2cl) Snaps fuar sin Jil fo. \n\u00dcs bi di Meeters es \u00fck bi di Liters \"Tsenti-\" dat Uurt fuar di 100st Diil fan jen.\nWan Jen Liter 1.000cm3 heer, da es di H\u00f6nertst Diil 10cm3.\nWan di Drinker 2cl Snaps fo, da sen dit sa fuul \u00fcs 20cm3.\n\nBisp\u00f6l Weeterglees \nWan em en Glees Weeter bistelt, da uur em aaft fraaget: \"02 oder 04?\"\nMeent sen 0,2 Liters of 0,4 Liters.\nLik sa gur k\u00fcr em fraagi: \"200 of 400?\". Dit wiar da dit salev me Kubik-Tsentimeters of Mililiters, man dit maaket nemen.\n\nJen cm3 es uk di D\u00fcsendst Diil fan en Liter. \nSa \u00fcs uk bi di Meeters staant \"Mili\" fuar di 1000st Diil. Di jit da \"Mililiter (ml)\"\n\nDat jit: 0,2 Liter (l) = 20 Tsentiliter (cl) = 200 Mililiter (ml) = 200 Kubik-Tsentimeter (cm3)\n\nBisp\u00f6l Kolbenmotoor \nEn Motoor, wat me 1.589 cm3 H\u00fc\u00fcvr\u00fcm \u00f6nd\u00f6nen es, heer likfuul 1,589 Liters H\u00fc\u00fcvr\u00fcm, wat da \u00fcs \"1,6 Liter\" forkoopet en fan't Finantsamt bireeknet uur (Iin \u00f6n't Bisp\u00f6l uur di Stj\u00fc\u00fcr ee\u0111er 16 Bigenti 100 cm3 bireeknet).\n\nEn Bireekning fan en Kolbenmotoor jeft et \u00f6ner Krais-Ts\u00fclinder t\u00f6 biluki.\n\nLuki uk jir \n Meeter\n Kwadraatmeeter\n\nFutnooten \n\nGeometrii"